एसटीवी ग्रुप के यूपी न्यूज ने भी मीडिया के लोगों को बड़े बड़े सपने दिखाए थे। इस चैनल का भी बंटाधार हो गया। यूपी में सपा की सत्ता आने के कुछ ही महीने बाद और इसके चैनल के मालिक गोपाल कांड़ा के जेल जाने पर, यूपी न्यूज पर ताला लग गया। जनसंदेश चैनल भी इसी चक्कर में काफी दिनों तक बंद रहा। आगरा से चलने वाला सी न्यूज भी बैसाखियों के सहारे ही चल रहा है। इस चैनल को भी यूपी और उत्तराखंड विधानसभा चुनाव 2012 से पहले लॉन्च किया गया था। कुल मिलाकर कहा जा सकता है कि फिलहाल जितने भी रीजनल न्यूज़ चैनल आ रहे हैं इनका कोई भरोसा नहीं है कि इनमें से कितने टिक पाएंगे। क्योंकि इनका आधार सीधे सीधे सरकारी विज्ञापनों पर टिका है।